Aug 14,2015
అందుబాటులోకి కొత్త డాట్సన్‌ గో..
           న్యూఢిల్లీ: రానున్న పండగల సీజన్‌ను దృష్టిలో ఉంచుకొని నిస్సాన్‌ మోటార్‌ ఇండియా సంస్థ 'డాట్సన్‌ గో ఎన్‌ఎక్స్‌టీ' కారును మార్కెట్లోకి తీసుకు వచ్చింది. ఈ లిమిటెడ్‌ ఎడిషన్‌ కార్లు ఆగస్టు నుంచి డిసెంబరు మధ్య కాలంలో దేశంలోని 196 డాట్సన్‌ ఔట్‌లెట్లలో లబిస్తాయని సంస్థ ఎండీ అరుణ్‌ మల్హోత్రా తెలిపారు. దీని ధరను రూ.4.1 లక్షలుగా (ఎక్స్‌ఫోరూమ్‌, న్యూఢిల్లీ) కంపెనీ నిర్ణయించింది కేవలం రూ.5000 కనిష్ఠ ధరల పెంపుతో దాదాపు రూ.20,000 విలువైన యాడ్‌ఆన్స్‌ను ఇందులో అందుబాటులో ఉంచినట్లు ఆయన చెప్పారు. రానున్న పండగల సీజన్‌ నేపథ్యంలో తాము చాలా విక్రయాల పెంపు పథకాలను తమ వద్ద ఉంచుకున్నట్లుగా ఆయన తెలిపారు. పవిత్ర పండగ దినాలలో వాటిని వినియోగదారులకు అందిచనున్నట్లు తెలిపారు. ఇందులో భాగంగానే తాము కొత్త డాట్సన్‌ గో కారును మార్కెట్లోకి అందుబాటులోకి తెచ్చినట్లు వివరించారు.
మీ స్నేహితులకు రికమెండ్ చెయ్యండి